206 
PIÈCES A L’APPUI. 
» Ha! seigneurs, diray-je raison : 
« Ce je dis raisonnablement : 
» Vous me commettez trahison, 
» Quand je me fie pleinement 
» En vous , et tant meschantement 
» A destruction me mettez. 
» Je vous le dis secondement, 
» Vers moy trahison commettez. » 
» Se vos mères deschevelées 
Véïez en face hlesmye 
Jusques au morir désolées , 
Certes, bons filz ne seriez mie , 
Se de toute chose ennemie 
Ne les deffendiez et gardiez. 
Foy donc en vous est endormie, 
Quant à France aultrement n’aidiez. 
ii Halas ! France es-tu maintenant 
Esclave, et jadis flourissoies ; 
Sur Orient et sur Ponent 
Ta noble liberté haussoies. 
France, franc peuple nourrissoies 
Très humain , très crestien. Las ! 
Las ! France , faut-il que tu soies 
Or en si misérables las ? 
» France lasse, dolente et mate , 
En ta flour ne retourneras , 
S’amour les félons cueurs ne mate ; 
Ains tousjours plus bas tourneras. 
S’amour les vaint, gouverneras , 
Flouriras comme fis jadis, 
Et en cestui monde seras 
L’aultre terrestre paradis. » 
Certainement, Franczois, se France 
Vous racontoit piteusement 
Sa doulour , sa malemeschance 
Ce diroit elle et aultrement 
Et monstreroit évidemment 
Que voslre haine la consume ; 
Mais je m’en tais présentement 
Et mon aultre propos résume. 
(Ibid.) 
Ces 
Conter as ouy du novice 
Qui onques veu femme n’avoit ; 
Innocent estoit et sans vice 
Et riens du monde ne sçavoit, 
Tant que cellui qui l’ensuivoit 
Lui fist encroire, par les voyes, 
Des belles dames qu’il véoit, 
Que c’estoient oysons ou oyes. 
©tes. 
On ne peut nature tromper. 
En aprèz tant lui en souvint 
Qu’il ne peust disner ne soupper, 
Tant amoureux il en devint; 
Et quant des moynes plus de vint 
Lui demandèrent qu’il musoit, 
H respondit comme il convint 
Que vir les oyes lui plaisoit. 
(Ibid.) 
